«Շտիգեն» ընկերության հիմնադիր-տնօրեն Հայկ Շեկյանը լրագրողների հետ զրույցում նշեց, որ ընկերությունը հիմնադրվել է 2011 թվականին, և երբ այն ժամանակ ցանկանում էին արևային էներգիայի ոլորտում աշխատել, շատերի համար տարօրինակ էր հնչում: «Այսօր հպարտությամբ ներկայացնում ենք մեկ 1 ՄՎտ հզորությամբ կայանը` մեր հաճախորդի պատվերով: Ես վստահ եմ, որ իրականում սրանք «ծաղիկներն» են, Հայաստանում արևային էներգիան շատ մեծ հեռանկարներ ունի: Կարծում եմ՝ բոլորս հետագայում 1 ՄՎՏ-ին նայելու ենք այնպես, ինչպես այսօր նայում ենք 1 արևային տաքացուցիչին: Այսինքն՝ ծավալը և տեմպերը գնալով աճելու են»,-ասաց նա: